stanford-oval/wikipedia huggingface dataset:
ימינה באשיר

| --- | --- |

 לידה:  20 במרץ 1954 אלג'יר, צרפת 
 פטירה:  3 באפריל 2022 (בגיל 68) אלג'יר, אלג'יריה 
 מדינה:  צרפת, אלג'יריה 
 תקופת הפעילות:  1982–2022 (כ־40 שנה) 
 בן או בת זוג:  מוחמד שואיך 
 צאצאים:  יסמין שואיך 
 פרופיל ב-IMDb
 
ימינה באשיר (בערבית: يامينا بشير;‏ 20 במרץ 1954 – 3 באפריל 2022) הייתה במאית קולנוע ותסריטאית אלג'יראית. הסרט שלה Rachida הוקרן במדור Un Certain Regard בפסטיבל הקולנוע בקאן 2002. Rachida הוא הסרט הקולנועי הראשון בבימויה של אישה אלג'יריאית שנעשה באלג'יריה. הסרט זכה לפופולריות באלג'יריה והופץ באופן בינלאומי בצרפת.
רקע

באשיר למדה בבית הספר הלאומי לקולנוע בבקינגהאמשייר, באנגליה, שם התמקדה בעריכה. היא הייתה ידועה בעיקר בשל סרטה Rachida אשר לקח לה חמש שנים לעשות. Rachida הוא הסרט האלג'יראי היחיד שהיה מועמד לפרס Un Certain Regard בקאן.
באשיר נפטרה ב-3 באפריל 2022. הותירה אחריה בעל, הבמאי האלג'יראי מוחמד שואיך, שלוש בנות ובן. במהלך העשור השחור,[דרושה הבהרה] הזוג באשיר-שואיך נשאר באלג'יריה שם היא עבדה בתור עורכת הסרטים של בעלה.
פילמוגרפיה חלקית

2002 : رشيدة
2003 : لويزة سيد عمي (فيلم قصير)
סופת חול (1982)
ראשידה (2002)
הערות שוליים

↑  "Festival de Cannes: Sandstorm". festival-cannes.com.
↑  Armes, Roy, New Voices in Arab Cinema (Bloomington: Indiana University Press, 2005), p. 104
1 2  Dupont, Joan. "Giving a human face to Algeria's horror". New York Times.
↑  Corm, Carole (2004). "A Woman's Struggle in Midst of War". Al Jadid : a review & record of Arab culture and arts. 10 (46).
↑  Hillauer, Rebecca (2005). Encyclopedia of Arab women filmmakers. Cairo, Egypt: American University in Cairo Press. p. 275. ISBN 9789774162688.
↑  Armes, Roy, New Voices in Arab Cinema (Bloomington: Indiana University Press, 2005), p. 104
| --- | --- |
בקרת זהויות :  BnF: cb14643948s (data)  ISNI: 0000 0001 1446 8219  LCCN: no2007118029  NTA: 274011727  RERO: 02-A013529568  SUDOC: 080800769  ULAN: 500470990  VIAF: 66724536   WorldCat (עם VIAF): 66724536
מאיר וילנר

מאיר וילנר (בכתיב יידי: מייער ווילנער; נולד בשם דב-בר קובנר או בקיצור: בר קובנר; 23 באוקטובר 1918 – 5 ביוני 2003) היה פוליטיקאי ישראלי יליד ליטא, מחותמי מגילת העצמאות, חבר הכנסת, ממנהיגי התנועה הקומוניסטית הישראלית במסגרת הסיעות מק"י, רק"ח וחד"ש, ופעיל שמאל רדיקלי. וילנר היה האדם הצעיר ביותר שחתם על מגילת העצמאות.
מפרסומיו

מיר און דער ציעניזם, מוטווידאו, [חמו"ל, 1950?]. (ביידיש)
ביטחון ישראל: מי פוגע בו? מי מבצר אותו?, [תל אביב]: הוועד המרכזי של המפלגה הקומוניסטית הישראלית, (הקד’ 1955).
דער געבאט פון דער שעה - ענדערן די פאליטיק פון מדינת ישראל, [תל אביב]: צ.ק. פון דער קאמוניסטישער פארטיי פון ישראל, 1955. (ביידיש)
מאבקנו הפוליטי-רעיוני לאור הניסיון ההיסטורי, מתוך הספר "60 שנה למפלגה הקומוניסטית הישראלית", בהוצאת הוועד המרכזי של המפלגה הקומוניסטית הישראלית (רק"ח), תל אביב-יפו, 1980.
בריאן הורוקס

| --- | --- |

 לידה:  7 בספטמבר 1895 רניקחת, הודו 
 פטירה:  4 בינואר 1985 (בגיל 89) Fishbourne, הממלכה המאוחדת 
 מדינה:  הממלכה המאוחדת 
 כינוי:  ג'ורוקס
 השכלה:  הצבא הבריטי  המכללה הצבאית המלכותית בסנדהרסט  בית הספר אפינגהאם  בית ספר דרהאם 
 השתייכות:  הצבא הבריטי 
 תקופת הפעילות:  1913–1918   1919 – 1949
 דרגה:   לוטננט גנרל
 תפקידים בשירות
 מפקד הדיוויזיה ה-44  מפקד דיוויזיית השריון ה-9  מפקד הקורפוס ה-13   מפקד הקורפוס ה-10   מפקד הקורפוס ה-9   מפקד הקורפוס ה-30
 פעולות ומבצעים
 מלחמת העולם הראשונה  מלחמת האזרחים ברוסיה  מלחמת העולם השנייה  מלחמת העצמאות של אירלנד 
 עיטורים
 הצלב הצבאי  מפקד בלגיון ההצטיינות  לגיון ההצטיינות של ארצות הברית בדרגת לגיונר  מפקד בלגיון הכבוד  אות השירות המצוין  אביר מפקד במסדר האימפריה הבריטית  קצין גבוה במסדר הכתר הבלגי  אביר מפקד במסדר האמבט  צלב המלחמה 
 תפקידים אזרחיים
 האדון נושא המוט השחור
 
לוטננט גנרל בריאן גווין הורוקס (Brian Gwynne Horrocks; ‏7 בספטמבר 1895 – 4 בינואר 1985) היה לוטננט גנרל בצבא הבריטי, שנודע בעיקר בזכות פיקודו על הקורפוס הבריטי ה-30 במערב אירופה במלחמת העולם השנייה.
ראשית חייו

הורוקס נולד בהודו, כבנו היחיד של רופא צבאי. הוא למד בבית ספר פרטי והחל ללמוד באקדמיה הצבאית המלכותית סנדהרסט. כצוער הפגין הורוקס יכולות נמוכות ואפשר שלא היה מקבל מינוי כקצין אלמלא פרצה מלחמת העולם הראשונה. באוגוסט 1914 הוא הוסמך כקצין בדרגת סג"ם ושובץ בגדוד החי"ר ה-1 ברגימנט מידלסקס המלכותי, שם שימש כמפקד מחלקת חי"ר, ויצא עם חיל המשלוח הבריטי לצרפת. באוקטובר 1914 הוא נפצע ונשבה על ידי הגרמנים ובילה את שנות המלחמה בשבי. באופן זמני איבד בשבי את היכולת ללכת על רגליו. מצבו השתפר והוא ניסה לברוח מן השבי מספר פעמים אך נלכד. במהלך השבי למד מפי שבויים רוסים את השפה הרוסית. על מריו במהלך השבי הוא עוטר ב-1920 בעיטור הצלב הצבאי.
בין מלחמות העולם

הורוקס שוחרר מהשבי וב-1919 הוא חזר לשירות צבאי פעיל במענה לקריאת משרד המלחמה, שחיפש מתנדבים דוברי רוסית. באפריל 1919 הוא הגיע לולדיווסטוק שברוסיה במסגרת ההתערבות של מדינות המערב במלחמת האזרחים שם. במהלך שירותו שם עם הצבא הרוסי הלבן בסיביר נתפס על ידי הצבא האדום ובילה עשרה חדשים בשבי, שבמהלכן כמעט מת ממחלת הטיפוס.
לאחר שחרורו ושובו לבריטניה שירת בגרמניה ובאירלנד. החל להשתתף בתחרויות קרב חמש, ולאור הצלחתו בטורנירים צבאיים צורף אל המשלחת הבריטית לאולימפיאדת 1924 בפריז. בהמשך שירת בתפקידי פיקוד ותפקידי מטה שונים, למד במכללה לפיקוד ומטה בקמברלי והיה מדריך בה. ב-1937 קודם לדרגת לוטננט קולונל.
ב-1928 נשא הורוקס אשה. נולדה להם בת אחת, אשר מתה בטביעה בשלהי חייו של אביה.
מלחמת העולם השנייה

בראשית מלחמת העולם השנייה שימש עדיין הורוקס כמדריך במכללה למטה בקמברלי. במאי 1940 הוא נשלח לצרפת לפקד על גדוד מקלעים שהיה כפוף לדיוויזיית הרגלים ה-3, בפיקודו של גנרל מונטגומרי. בתוך 17 ימי שירות הוא הרשים את מפקדיו די עד שקודם זמנית לדרגת בריגדיר ומונה למפקד החטיבה ה-11. כששב לבריטניה מונה כמפקד קבוע של החטיבה ה-9, ושירת בדרגת בריגדיר גנרל במפקדת הפיקוד המערבי של בריטניה, וביוני 1941 קודם זמנית לדרגת מייג'ור גנרל ומונה לפקד על דיוויזיית הרגלים ה-44.
ב-1942 מונה הורוקס לפקד על הדיוויזיה המשוריינת ה-9 שזה עתה הוקמה, למרות שהיה קצין רגלים בהכשרתו. הוא אימן את הדיוויזיה באופן אינטנסיבי ואגב כך רכש בעצמו ידע בהפעלת לוחמת שריון. למרות שמעולם לא פיקד על דיוויזיה בקרב הוא קודם לדרגת לוטננט גנרל בפועל, נשלח למצרים וקיבל את הפיקוד על הקורפוס ה-13 שהיה חלק מהארמייה הבריטית השמינית שבפיקודו של מונטגומרי, מפקדו משכבר.
מלחמת העולם השנייה > צפון אפריקה

באוגוסט 1942 הגן הקורפוס של הורוקס בהצלחה על עמדותיו מול המתקפה הגרמנית בקרב עלם חלפה וזכה להערכתם של מונטגומרי ושל פקודיו כאחד. להורוקס הוצע הפיקוד על הקורפוס ה-10 בארמייה השמינית, עוצבת שריון, אך הוא דחה את ההצעה. בפרוס מערכת אל עלמיין הוצב הקורפוס ה-13 בדרומו של קו החזית הבריטי, עסק בעיקר בהטעייה ולא נטל חלק מרכזי בלחימה. בדצמבר 1942, במהלך המרדף של הארמייה השמינית מערבה אחרי הגרמנים הנסוגים, הופקד הורוקס על הקורפוס ה-10 לאחר שמפקדו הודח. בסוף דצמבר הוענק לו עיטור מסדר השירות המצטיין.
במרץ 1943 הצטיין הורוקס בפיקוד על הקורפוס שלו בקרב על קו מארת בדרום תוניסיה. הקורפוס ביצע תנועת איגוף שאילצה את הגרמנים והאיטלקים לסגת באבדות כבדות. לאחר מכן הועבר הורוקס לפקד על הקורפוס הבריטי ה-9 שבארמייה הבריטית הראשונה, אשר נחתה באלג'יריה ופעלה בצפון תוניסיה. בראשו השתתף ביתרת המערכה בתוניסיה עד לכניעת כוחות הציר שם. הוא זכה לצל"ש ומונה לאביר מסדר האמבט.
ביוני 1943 נפצע הורוקס קשה בתוניסיה מאש מטוס קרב גרמני. הוא נפגע בחזהו ובבטנו, עבר חמישה ניתוחים ונזקק ל-14 חודשי שיקום. אפשר שבשל פציעתו החמיץ את ההזדמנות לשרת כמפקד ארמייה.
מלחמת העולם השנייה > צפון מערב אירופה

לאחר החלמתו יצא הורוקס לצרפת באוגוסט 1944 ונטל את הפיקוד על הקורפוס ה-30 שבארמייה הבריטית השנייה בעיצומו של קרב פאלז. הקורפוס ניהל מרדף מהיר אחרי הגרמנים דרך צפון צרפת ובלגיה ולכד את נמל אנטוורפן בשלמותו, עד אשר בלם אותו משבר האספקה של בעלות הברית, עקב הקושי להוביל אותה מנורמנדי לאורך קווי תחבורה שהתארכו במהירות.
בספטמבר 1944 השתתף הקורפוס ה-30 במבצע מרקט גארדן והוטל עליו להבקיע נתיב קרקעי מבלגיה אל שלוש הדיוויזיות המוטסות שהוצנחו במסגרת המבצע בדרומה ובמרכזה של הולנד. תוכנית שאפתנית מדי, נוכחות של כוחות גרמניים גדולים מהצפוי והתקפות נגד עזות מצדם (ולדעת חלק מהפרשנים, חוסר תחושת דחיפות מספקת מצד כוחותיו של הורוקס) הביאו לכישלון המבצע, והקורפוס ה-30 נמצא במהלכו במגננה מרבית הזמן.
בסתיו 1944 ובחדשים הראשונים של 1945 השתתף הקורפוס ה-30 בדחיקת הגרמנים בצפון גרמניה לעבר נהר הריין ובהכנעתה הסופית של גרמניה. הורוקס זכה לשני צל"שים נוספים ומונה ביולי 1945 לאביר מסדר האימפריה הבריטית. כמו כן ניתנו לו אותות כבוד של ארצות הברית, צרפת, בלגיה, הולנד ויוון.
מפקדים אמריקניים שונים כמו גנרל דווייט אייזנהאואר וגנרל ג'יימס גאווין (מפקד הדיוויזיה המוטסת ה-82) הביעו הערכה רבה למקצועיותו הצבאית של הורוקס ולסגולות המנהיגות שלו, וראו בו את אחד מטובי הגנרלים הבריטים ששירתו במלחמה.
לאחר המלחמה

לאחר תום המלחמה הוסיף הורוקס לשרת בצבא והיה מפקד הפיקוד המערבי של בריטניה. לאחר מכן פיקד במשך זמן קצר על ארמיית הריין הבריטית, אך באוגוסט 1948 חלה ובראשית 1949 נקבע כבלתי כשיר לשירות צבאי ופרש מן הצבא, והכל בעקבות פציעתו הקשה בצפון אפריקה. באותה שנה מונה למשרת האדון נושא המוט השחור בפרלמנט הבריטי והחזיק בה עד 1963.
הורוקס כתב מאמרים בעיתונות וניהל קריירה קצרה ומוצלחת כמגיש של תוכניות טלוויזיה אודות קרבות היסטוריים חשובים. לאחר מכן כיהן במועצת המנהלים של חברת הבנייה הגדולה בוביס (Bovis). ב-1960 פרסם את האוטוביוגרפיה שלו, "חיים מלאים" (A Full Life), והיה מחבר שותף של הספר Corps Commandr אודות המלחמה בצפון-מערב אירופה, שפורסם ב-1977. באותה שנה שימש כיועץ בהפקת הסרט "גשר אחד רחוק מדי" אודות מבצע מרקט גארדן. השחקן אדוארד פוקס גילם בו את דמותו.
הורוקס נפטר ב-4 בינואר 1985, בגיל 89. טקס האשכבה שלו נערך במנזר וסטמינסטר בנוכחות שר ההגנה מייקל הזלטיין, שייצג את המלכה אליזבת השנייה ואת המלכה האם. כמו כן נכחו בטקס נציגיהם של 30 רגימנטים בריטים ושל יחידות צבא נוספות.
הורוקס במהלך אימון בבריטניה, 1942
האימפריה המאורית

| --- | --- |

 גבולות האימפריה המאורית בשנת 265 לפנה"ס
 ממשל
 משטר:  מונרכיה אבסולוטית
 :  צ'נדרגופטה מאוריה 
 שפה נפוצה:  סנסקריט   מגדהי פראקרית
 עיר בירה:  פטאליפוטרה
 גאוגרפיה
 יבשת:  אסיה 
 היסטוריה
 הקמה:   
 תאריך הקמה:  322 לפנה"ס
 פירוק:   
 תאריך פירוק:  185 לפנה"ס
 ישות קודמת:  אימפריית נאנדה   מהאג'נפדאס   מגדהה   פאורבאס   טאקסילה
 ישות יורשת:  אימפריית שונגה   שושלת סאטווהאנה   שושלת מהאמגהבהנה
 שטח בעבר:  5,000,000 קמ"ר (נכון ל־250 לפנה"ס)
 אוכלוסייה בעבר:  50,000,000 (נכון ל־261 לפנה"ס)
 דמוגרפיה
 דת:  בודהיזם   ג'ייניזם   הדג'יביקה   הינדואיזם
 כלכלה
 מטבע:  פאנס
 
עמוד האריה של אשוקה בסרנת', אשר הפך לסמלה של הודו
האימפריה המאוּרית או מַאוּרְיָה, הייתה אימפריה בחלקה הדרומי של יבשת אסיה. שטחה היה גדול וחלש על שטחים בהודו, פקיסטן ובלוצ'יסטן של היום. האימפריה, שנשלטה על ידי השושלת המאורית, נחשבת לאימפריה החזקה ביותר של הודו העתיקה.
שורשיה של האימפריה המאורית נעוצים בממלכה העתיקה מגדהה (मगध) שהתקיימה במאה החמישית לפני הספירה במזרח הודו ובנגל, וחדלה להתקיים עם התגבשותה של האימפריה המאורית בשנת 321 לפני הספירה.
מקים האימפריה המאורית היה הקיסר צ'נדרגופטה מאוריה (סנסקריט: चन्द्रगुप्त मौर्य), אבי השושלת המאורית. הוא קבע את העיר פטאליפוטרה (פטנה של היום), במחוז ביהר שבצפון הודו המודרנית, כבירתה של האימפריה.
שטחה של האימפריה

עם הקמתה הייתה האימפריה קטנה מאוד ושטחיה לא עלו על שטחיה המקוריים של ממלכת מגדהה. במהרה השתלט הקיסר מאוריה על השטחים שסביבה, שכללו את רוב רובה של תת-היבשת ההודית (למעט שטח קטן בדרום חצי האי וכן האי סרי לנקה) ושטחים סביבו. גבולותיה של האימפריה היו בגבול הטבעי של רכס הרי ההימלאיה בצפון, מפרץ בנגל ואסאם (סמוך לבנגלדש המודרנית) במזרח ואפגניסטן במערב. בסך הכול מדובר בשטח של 5 מיליון קילומטרים רבועים.
הקיסר בינדוסארה, שליטה השני של האימפריה (297-272 לפני הספירה), הוא הקיסר שכבש את המחוזות במרכז חצי האי ההודי ודרומו ולמעשה הרחיב את גבולות האימפריה.
היסטוריה > שחרורה של תת-היבשת ההודית

בשנת 321 לפני הספירה היה חלקה המערבי של האימפריה בשליטתה של האימפריה המקדונית. מאוריה הדף את פלישת סלאוקוס הראשון, מצביא מצבאו של אלכסנדר הגדול, ולמעשה שחרר את האזור משליטה מקדונית.
בתום הקרב, בנה מאוריה מערכת מסחר ענפה, הן בתוך האימפריה והן מחוצה לה. הוא ביצע רפורמות כלכליות שהצליחו מאוד בשל המערכת האחידה שבנה לחקלאות, כלכלה וביטחון. עובדה זו ייצבה את המערכת השלטונית באימפריה המאורית וחיזקה את מעמדו של מאוריה כקיסר רב עוצמה.
המלך ההינדי צ'אנדרגופטה הראשון ייסד את השושלת המאוריינית של מאגאדה בעזרת צ'אנקיה (המכונה וישנוגופטה), מחברו של הטקסט ההינדי הקדום על ממשל ופוליטיקה הידוע כ"ארטשסטרה".
השגריר של סלאוקוס הראשון בחצר צ'אנדרהגופטה בפטאליפוטרה, מגסתנס השאיר אחריו תיעוד של המתרחש בממלכה המאורית. בספרו "אינדיקה" (אנ') הוא כתב שלהודים ממשל יעיל, אוניברסיטה בטקסילה כולל בית ספר לרפואה, ושהם חיים בבתים מרווחים ומרוהטים. ספרו אמנם אבד אבל ציטוטים ממנו והתייחסויות אליו נשארו בכתביהם של סופרים יווניים מאוחרים ממנו.
בנו של צ'נדרגופטה, בינדוסארה קיסר מאוריה, הרחיב את הממלכה לכמעט כל הודו של היום, למעט קלינגה, והדרום והמזרח המרוחקים ביותר. בנו של בינדוסארה, אשוקה, אחד מהשליטים הגדולים של שושלת זו, אימץ והטיף לבודהיזם לאחר שראה חיזיון בשדה הקרב בקלינגה, ותמך במדיניות של אי-אלימות. חוקי אשוקה הן המסמך ההיסטורי ההודי הקדום ביותר ששרד, ומתקופה זו ניתן לתארך את השושלות באופן מדויק יותר.
האימפריה המאוריינית היא שאחראית להתפשטות הבודהיזם על פני כל מזרח אסיה. כי אשוקה שלח משלחות בודהיסטיות לנפאל, סרי לנקה, אינדונזיה, מלזיה, תאילנד, בורמה, סין, סוריה ומקדוניה.
מתקופתו של אשוקה נשמרו עמודים בהם צווים והנחיות לדרך חיים.
נכדו של אשוקה, סאמפראטי, אימץ את הג'ייניזם וסייע להתפשטותה. האימפריה הגדולה של המאוריינים דעכה לאחר מות אשוקה.
היסטוריה > שלטונו של אשוקה

אשוקוורדן מאוריה (Ashokavardhan Maurya), הידוע יותר כאשוקה הגדול, היה הקיסר השלישי של האימפריה ובן לשושלת המאורית. תחת שלטונו האימפריה נהנתה מכחצי מאה של שלום וביטחון, ובזמנו האימפריה הפכה לבעלת השפעה גדולה במיוחד בתחום הפוליטי והרמוניה חברתית. הייתה זו גם תקופה חשובה ביחסים בין בני הדתות הנפוצות באימפריה - הינדואיזם, ג'ייניזם ובודהיזם.
אשוקה ניסה להפיץ את הבודהיזם ונחל הצלחה חלקית במערב אסיה, דרום-מזרח אסיה, מרכז אירופה וסרי לנקה.
התפתחות הסחר הימי

גם אחרי שקיעתה של ממלכת אשוקה, בתקופת השליטים האינדו-יווניים, נשמרו קשרי מסחר בין הודו לאירופה. בערך במאה הראשונה לפני הספירה גילו ספנים את משטר רוחות המונסון, הם גילו שאם הספינה חזקה מספיק ולא מתפרקת ברוחות המונסון הם יכלו להגיע דרומית לחצי האי ערב, משם בעזרת רוחות המונסון שמתחילות מדרום מערב ועולות לצפון מזרח הם יכלו להגיע להודו תוך שלושה ימים. הם גילו גם שהם יכולים לחזור מהודו עם הרוחות הנגדיות בסוף עונת המונסונים. במקביל התפתח המסחר היבשתי של הנבטים. הם הביאו להודו בדים, יין וזהב ולקחו בדים (בעיקר משי), מוצרי מותרות כמו אבני חן, נוצות טווס, שריוני צבים ותבלינים. הסחר היה כה לא מאוזן עד שברומא התלוננו על זרימת מטבעות הזהב להודו.
ג'וני סוויט

| --- | --- |
אין תמונה חופשית
 לידה:  מאי 1985 (בן 39) נוטינגהאם, הממלכה המאוחדת 
 שם לידה:  Jonathan Huw Sweet 
 מדינה:  הממלכה המאוחדת 
 תקופת הפעילות:  מ-2008 
 עיסוק:  קומיקאי
 מקום לימודים:  תיכון נוטינגהאם  מכללת פמברוק 
 http://www.jonnysweet.com
 פרופיל ב-IMDb
 
ג'וני סוויט (באנגלית: Jonny Sweet; נולד ב-1985) הוא קומיקאי ושחקן בריטי, זוכה פרס הקומדיה של אדינבורו לשנת 2009 לקומיקאי החדש הטוב ביותר.
ביוגרפיה

סוויט נולד בנוטינגהאם ולמד בבית הספר העצמאי נוטינגהאם היי סקול. הוא למד אנגלית בפמברוק קולג' באוניברסיטת קיימברידג', שם הכיר את שותפו לכתיבה ג'ו תומאס. השניים היו חברים במועדון הדרמה של האוניברסיטה "פוטלייטס". פעמיים היה סוויט סגן נשיא לסיימון בירד, שהיה נשיא המועדון, ותומאס היה המזכיר. אחרי סיום הלימודים השלושה היו שותפים לדירה. הוא סיים את הלימודים בהצטיינות וציפו ממנו שילך בעקבות אביו למקצוע המשפטים, אבל הוא נכנס להתמחות בחברת ההפקה Endemol UK.
ביוגרפיה > קריירה

ב-2009 זכה סוויט בפרס הקומדיה של אדינבורו לקומיקאי החדש הטוב ביותר על הופעתו ב-"Mostly About Arthur". עוד באותה שנה כיכב במחזה "Party" מאת טום באסדן לצדם של טים קיי, אנה קרילי, קייטי ויקס וניק מוחמד. המחזה זכה בפרס "Fringe First", והוצג בפסטיבל ארטס בסידני, ואחר כך בתיאטראות וסט אנד בלונדון.
סוויט ידוע בגילום דמויות מהמעמד הגבוה (posh), אחרי שגילם את דמותו של ראש הממשלה דייוויד קמרון בתוכנית הסאטירית "When Boris Met Dave", המתארת את פגישתם של ראש עיריית לונדון, קמרון, ובוריס ג'ונסון. הוא הופיע יחד עם אליסטר מקגוואן, אדריאן אדמונדסון, יו דניס בתוכנית "Pete and Dud: The Lost Sketches", עיבוד מחודש של תוכניתם של פיטר קוק ודאדלי מור ששודרה בערוץ BBC Two.
ב-2012 שיחק סוויט בתפקיד משנה בסדרה הקומית "הוא והיא" בדמות אחיו למחצה של פול.
סוויט כותב מערכונים יחד עם כוכבי הסדרה "קרועים", סיימון בירד וג'ו תומאס, שמהווים את הלהקה "The House of Windsor". אחרי ההצלחה באדינבורו של תוכניתם "The Meeting", הם פיתחו פרויקטים לטלוויזיה ולקולנוע. הסיטקום שלהם "Chickens" עוסק בסרבני גיוס בתקופת מלחמת העולם הראשונה, ושודרה בערוץ Sky One. תומאס וסוויט מופיעים יחד כצמד, וזוכים לבקורות נלהבות. השניים היו מועמדים לפרס גילדת הכותבים.
הוא הקליט שתי עונות של הסיטקום הרדיופוני "Hard to Tell", פרשת אהבה בה לא שומעים את בני הזוג מדברים זה עם זו. בסיטקום מככבת שארלוט ריצ'י בתפקיד מושא אהבתו.
ב-2014 כיכב סוויט בתפקיד טום אוליבר בדרמה הקומית המשטרתית "בבילון" של ערוץ 4. ב-2015 יצר, כתב וכיכב בסיטקום "Together" של ה-BBC. הוא כתב פרק בסדרה "Gap Year" של טום באסדן בערוץ E4.
ב-2017 החל סוויט לככב בדרמה הקומית "Loaded".
ביוגרפיה > חיים אישיים

סוויט הוא אוהד של מועדון הכדורגל נוטינגהאם פורסט.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 |  | Delta Forever | ג'וני | בפרק הפיילוט |
| 2009 |  | Not Safe for Work | אנדי | סרט טלוויזיה |
| 2009 |  | Brave Young Men | מר נואלס | סרט טלוויזיה |
| 2009 | קרועים | The Inbetweeners | דין | בפרק "Night Out in London" |
| 2009 |  | When Boris Met Dave | דייוויד קמרון | תוכנית דוקומנטרית |
| 2009 |  | Off the Hook | פיגרו | סדרת טלוויזיה (פרק אחד) |
| 2010 |  | Pete & Dud: The Lost Sketches | Performer | סרט טלוויזיה |
| 2010 |  | Popatron | ג'יילס סטון | סדרת טלוויזיה |
| 2011 |  | Comedy Showcase | ברט וולפול | בפרק "Chickens" |
| 2011 |  | A Trick of the Light | ג'וני | סרט טלוויזיה קצר |
| 2012 | 2012 | Twenty Twelve | ג'סטין קרטר | סדרת טלוויזיה (פרק אחד) |
| 2012 |  | Games On |  | מיני-סדרה |
| 2012 | שלישייה | Threesome | בילי | בפרק "Vacuum" |
| 2012 |  | Get Lucky | כריסטופר האונד | סרט קצר |
| 2012 |  | Asylum Seekers | בגבי אדמס | סרט קצר |
| 2013 |  | Playhouse Presents | פרדי פליט | בפרק "Stage Door Johnnies" |
| 2011–2013 |  | Chickens | ברט וולפול | סדרת טלוויזיה |
| 2012–2013 | הוא והיא | Him & Her | איאן | סדרת טלוויזיה |
| 2014 |  | Plebs | יוליוס פריסקוס | בפרק "The Candidate" |
| 2014 | בבילון | Babylon | טום אוליבר | מיני-סדרה |
| 2015 |  | Together | טום | סדרת טלוויזיה |
| 2016 |  | The Darkest Universe | הווארד |  |
| 2017 |  | Loaded | יואן | סדרת טלוויזיה |
| 2019 |  | Greed | ג'ולס | סרט קולנוע |
| 2023 | מכתבים קטנים ומרושעים (אנ') | Wicked Little Letters |   | סרט קולנוע; תסריטאי |
הערות שוליים

1 2 3  "Jonny Sweet: smell of success". independent.co.uk. 18 בינואר 2011. {{cite news}}:  (עזרה)
↑  "Interview: Jonny Sweet and Nick Mohammed". The Cambridge Student. 11 במאי 2010. אורכב מ-המקור ב-2011-07-12. נבדק ב-2017-11-10. {{cite news}}:  (עזרה)
↑  "Chickens: What the Inbetweeners did next". guardian.co.uk. 29 באוגוסט 2011. {{cite news}}:  (עזרה)
↑  "Poet named Edinburgh comedy king". BBC News. BBC. 2009-08-29.
↑  "Unknown cast in Cameron TV drama". BBC News. BBC. 2009-07-27.
↑  Fullerton, Huw (2015-10-06). "Together review: a charming new comedy in the last days of BBC3". Radio Times Website.
↑  Interview with Tim Key for Gap Year 14 FEB 2017
| --- | --- |
בקרת זהויות :  BIBSYS: 1707991621559  GND: 1335762825  SUDOC: 27957407X  VIAF: 317194148   WorldCat (עם VIAF): 317194148
Vulgar Display Of Power

Vulgar Display Of Power ("הצגה בוטה של כוח") הוא אלבום האולפן השישי של להקת ההבי מטאל האמריקאית פנטרה, והשני במסגרת חברת התקליטים אטקו רקורדס, שהיא חברת-בת של חברת התקליטים אטלנטיק רקורדס. האלבום יצא לאור ב-25 בפברואר 1992, והיה שיתוף הפעולה השני של הלהקה עם המפיק טרי דייט, לאחר שעבדו איתו על אלבום הפריצה שלהם Cowboys from Hell.
האלבום התקבל היטב הן על ידי המבקרים והמעריצים, והוא האלבום הנמכר ביותר של פנטרה עד כה, ובסופו של דבר הגיע למעמד פלטינה כפולה. הוא נחשב לאחד מאלבומי ההבי מטאל המשפיעים ביותר של שנות ה-90. בשנת 2017, מגזין הרולינג סטון דירג את Vulgar Display of Power במקום ה-10 ברשימת "100 אלבומי המטאל הגדולים בכל הזמנים". כמה מהשירים הפכו לאחד הידועים ביותר של הלהקה, כמו "Mouth for War", "A New Level", "Walk", "Fucking Hostile" ו-"This Love". האלבום זכה להוצאה מחודשת מורחבת בשנת 2012, שכלל שיר שלא שוחרר קודם, "Piss".
רקע

האלבום הראשון של הלהקה במסגרת חברת התקליטים החדשה שלה בשנת 1990, Cowboys from Hell, הדגים שינוי בכיוון המוזיקלי שלהם, מחומרים של שנות ה-80 שהושפעו מלהקות הארד רוק וגלאם מטאל כמו ואן היילן וקיס ללהקות כמו סלייר, מטאליקה ובלאק סבאת'.
הפקה

לאחר שאלבומם הקודם נחל הצלחה, הלהקה המשיכה ב"Vulgar Display Of Power" עם הסגנון החדש אותו אימצו להם, סגנון הגרוב מטאל/פוסט ת'ראש. באלבום הזה ניתן להבחין בשילוב של אלמנטים יותר כבדים מבאלבום הקודם, ושימוש במקצבים יותר איטיים אך בו בזמן כבדים יותר. השירה הגבוהה שעוד הופיעה לעיתים באלבום הקודם, כזכר לשנותיהם כלהקת גלאם מטאל/הבי מטאל, נעלמה לגמרי באלבום הזה והוחלפה בצרחות בטונים גבוהים. המילים ונושאי השירים גם הם נעשו כבדים בהתאם למוזיקה, וניתן למצוא שירים כגון "Fucking Hostile" התוקף את הדת והאמונה, ואת "Hollow" המתאר התמודדות עם אובדן חבר. עוד נושאים כגון יחסים בין אנשים ואנרכיה מובאים על גבי המילים בשירים שבאלבום.
רבים מן השירים שבאלבום הפכו לקלאסיקות בתרבות המטאל ובין מעריצי הלהקה בפרט. ביניהם "Mouth for War" המצליח, הסמי-בלדה "Rise" ,"This Love", וכמובן "Walk" המפורסם.
השיר "Mouth For War" הוא שיר המטאל היחידי שנכנס ישר למצעד השירים בארצות הברית למקום הראשון. האלבום עצמו הגיע למקום ה-44 במצעד האמריקאי. ב-9 בפברואר 1993 זכה במעמד אלבום זהב, ב-7 בנובמבר 1997 במעמד אלבום פלטינה וב-7 ביולי 2004 בפלטינה כפולה.
סגנון מוזיקלי ומילים

המתופף ויני פול אמר ש-Cowboys from Hell היה ממש קרוב ל"צליל הסופי של פנטרה". כאשר מטאליקה הוציאו את אלבומם בשנת 1991, פנטרה ראו בכך אכזבה למעריצים מכיוון שהם האמינו שמטאליקה נטשו את צליל הת'ראש מטאל שנשמע באלבומים קודמים. פנטרה מצידם הרגישו שיש להם הזדמנות למלא את החסר; הם שמו לעצמם מטרה לעשות את התקליט הכבד ביותר בכל הזמנים.
רשימת שירים

כל השירים נכתבו והולחנו על ידי פיליפ אנסלמו, דיימבאג דארל, רקס בראון, ויני פול.
| מס' | שם | משך |
| --- | --- | --- |
| 1. | Mouth for War  | 3:57 |
| 2. | A New Level  | 3:57 |
| 3. | Walk  | 5:14 |
| 4. | Fucking Hostile  | 2:48 |
| 5. | This Love  | 6:32 |
| 6. | Rise  | 4:36 |
| 7. | No Good (Attack the Radical)  | 4:49 |
| 8. | Live in a Hole  | 5:00 |
| 9. | Regular People (Conceit)  | 5:27 |
| 10. | By Demons Be Driven  | 4:40 |
| 11. | Hollow  | 5:48 |
| משך כולל: | משך כולל: | 52:48 |
מבצעים

פיל אנסלמו - סולן
דיימבאג דארל - גיטרה
ויני פול - תופים
רקס בראון - גיטרה בס
הערות שוליים

↑  Gold & Platinum, RIAA (באנגלית אמריקאית)
↑  Rob CarrollRob Carroll, Top 11 Metal Albums of the 1990s, Loudwire, ‏2023-11-06 (באנגלית)
↑  wookubus, Rolling Stone Share Their Choices For 'The 100 Greatest Metal Albums Of All Time', Theprp.com, ‏2017-06-21 (באנגלית אמריקאית)
↑  "Dimebag Darrell – A Life In Metal", Metal Hammer
1 2  Pantera Songs, Albums, Reviews, Bio & More | A..., AllMusic (באנגלית)
↑  Heavy Metal, LiveAbout (באנגלית)
↑  Dimebag Darrell Songs, Albums, Reviews, Bio & ..., AllMusic (באנגלית)
1 2 3  Benjy Eisen, Pantera's Vinnie Paul on Unearthing New Track for 'Vulgar' Reissue, Rolling Stone, ‏2012-06-15 (באנגלית אמריקאית)
↑  The Exorcist Script - transcript from the screenplay and/or William Friedkin 1973 movie, www.script-o-rama.com
↑  20 Things You Might Not Know About Pantera's 'Vulgar Display of Power', www.iheart.com
| --- | --- |
בקרת זהויות :  MusicBrainz release group: 814e0b20-6884-31c5-9d99-d215f048cfd6
חגי

ערך זה עוסק בנביא התנ"כי. אם התכוונתם למשמעות אחרת, ראו .
| --- | --- |

 לידה:  המאה ה־6 לפנה״ס 
 תקופת הפעילות:  ? – ערך בלתי־ידוע 
 
חגי. ציור מעשה ידי ג'יימס טיסו
חַגַּי הוא נביא תנ"כי מימי שיבת ציון. ספרו בן שני הפרקים הוא העשירי בתרי עשר, וממוקם בין ספר צפניה לבין ספר זכריה. עיקרו עידוד שבי הגולה לבנות את בית המקדש השני.
רקע

שמונה עשרה שנים לאחר הכרזת כורש, מצא עם ישראל את עצמו במצב קשה: בית המקדש היה חרב, העמים השכנים התנכלו בדרכים שונות והביאו לעצירת בניין המקדש והמצב הכלכלי היה בכי רע. התלהבותו של העם בראשית ימי שיבת ציון, הניכרת היטב בתחילת ספר עזרא, פגה ופינתה את מקומה לדאגות: ”זְרַעְתֶּם הַרְבֵּה וְהָבֵא מְעָט, אָכוֹל וְאֵין לְשָׂבְעָה, שָׁתוֹ וְאֵין לְשָׁכְרָה, לָבוֹשׁ וְאֵין לְחֹם לוֹ - וְהַמִּשְׂתַּכֵּר מִשְׂתַּכֵּר אֶל צְרוֹר נָקוּב” (חגי, א', ו'). חגי נשלח לחדש את ההתלהבות, ולשכנע את העם וראשיו (זרובבל בן שאלתיאל פחת יהודה ויהושע בן יהוצדק הכהן הגדול) שבניין בית המקדש אפשרי; ויתרה מזאת, כי פתרון כל בעיותיהם תלוי בבניינו.
בנוסף, ניסה חגי לשכנע את העם שאין צורך בבית מקדש מפואר; כעת מוטלת הבנייה על העם, על אף שהוא חסר משאבים, ואל להם לצפות לבית מקדש מפואר כמקדש שלמה. הכסף שייך לאלוהים, אשר רוצה את ליבם ומחשבותם- ולא את כספם, ועל כן מובטח כי ”גָּדוֹל יִהְיֶה כְּבוֹד הַבַּיִת הַזֶּה הָאַחֲרוֹן” (חגי, ב', ט').
חגי הצליח במשימתו, ובית המקדש נבנה בעקבות דבריו, ונחנך בשנת שתים לדריווש.